**Индикативна годишна работна програма за предоставяне на безвъзмездна финансова помощ от програмите, осигуряващи финансиране на подхода**

**Водено от общностите местно развитие (ВОМР)**

**2023 година**

**ПРОЕКТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Наименование на процедурата** | **Цели на предоставяната БФП по процедурата** | **Общ размер на БФП по процедурата /лв./** | **Примерни допустими дейности** | **Категории допустими разходи** | **Максимален****% на съфинансиране\*** | **Дата на обявяване на процедурата** | **Краен срок за подаване на проектни предложения** |
| **Стратегически план за развитие на земеделието и селските райони 2023 – 2027 г.** |
|  | Интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони за периода 2023 – 2027 г. (СПРЗСР 2023 – 2027 г.) | 1. Подобряване на условията на живот на териториите на местните общности;2. Създаване на динамична жизнена среда и подобряване качеството на живот чрез развитие на хоризонтални и междусекторни партньорства и взаимодействие за инициативи от общ интерес, както и на практики и модели за добро управление и участие на заинтересованите страни в развитието на територията, като основа за териториално развитие;3. Подкрепа за териториалната идентичност, маркетинг и марки на база на специфичния териториален потенциал и продукти от местен характер;4. Повишаване на конкурентоспособността на местните икономики и възможности за създаване на местен бизнес, включително чрез диверсификация и подкрепа за алтернативни дейности;5. Подкрепа за въвеждането на иновации;6. Засилване на капацитета за научни изследвания и иновации и на въвеждането на модерни технологии чрез подкрепа за иновации в предприятията и насърчаване на прехода към кръгова икономика чрез подкрепа за инвестиции в предприятията с цел подобряване на ресурсната ефективност;7. Насърчаване на устойчивата и качествена заетост и социално включване на уязвими и маргинализирани групи;8. Съхраняване и опазване на околната среда и насърчаване на ресурсната ефективност, вкл. дейности за превенция и управление на риска и за използване потенциала на културното наследство;9. Приобщаващо образование и образователна интеграция. | 556 743 199,15 лева | Допустимите дейности, предвидени за финансиране по подхода ВОМР по включените в стратегията програми – Стратегическия план за развитие на земеделието и селските райони, програма „Конкурентоспособност и иновации в предприятията“, програма „Развитие на човешките ресурси“, програма „Образование“ и програма „Околна среда“.1. Допустими дейности, които са избрани в СПРЗСР 2023 – 2027 г., в изключение на интервенциите, по които се предвиждат плащания на площ;2. Дейности, които не са включени в СПРЗСР 2023 – 2027 г., но са допустими съгласно Регламент (EC) № 2021/2115 и Регламент (ЕС) 2021/1060, с изключение на интервенциите, по които се предвиждат плащания на площ. Не са допустими:1. Операции от ЕЗФРСР, предвиждащи фиксирани плащания и интервенции, свързани със схеми за плащания на площ; 2. Разходи за инфраструктура, свързани с пътища, водопреносни и канализационни системи, освен ако не са част от по-голям проект или не са свързани с дейности, отговарящи на концепцията за интелигентни селища;3. Подкрепа за основни земеделски инвестиции, като закупуването на машини, с изключение на такива, предвидени за социално земеделие и такива, свързани с колективни инвестиции. | Допустими разходи по мерки, включени в стратегиите за ВОМР:Разходи, допустими за подкрепа съгласно Регламент (ЕС) 2021/2115 и Регламент (ЕС) 2021/1060; | До 100% от общата стойност на допустимите разходи | юли 2023 г.  | септември 2023 г. |
| **Програма „Конкурентоспособност и иновации в предприятията“ за периода 2021 – 2027 г.** |
| **Цели на предоставяната БФП по процедурата** | **Общ размер на БФП по процедурата /лв./** | **Примерни допустими дейности** | **Категории допустими разходи** | **Максимален % на съфинансиране** |
| Предоставяне на фокусирана подкрепа на предприятията на територията на МИГ за повишаване на иновационната дейност чрез внедряване на иновации в тематичните области на Иновационна стратегия за интелигентна специализация 2021-2027 г. | 55 967 762 лева, от тях:- 6 653 512 лева за Югозападен район като „Регион в преход“;**-** 49 314 250 лева за СЗР, СЦР, СИР, ЮИР, ЮЦР като „По-слабо развити региони“. | Подкрепа за въвеждане на иновации от страна на МСП в тематичните области на Иновационна стратегия за интелигентна специализация 2021-2027 г.: * Тематична област “Информатика и ИКТ”;
* Тематична област “Мехатроника и микроелектроника”;
* Тематична област “Индустрии за здравословен живот, биоикономика и биотехнологии”;
* Тематична област “Нови технологии в креативни и рекреативни индустрии”;
* Тематична област “Чисти технологии, кръгова и нисковъглеродна икономика”.
 | Инвестиционни разходи (ДМА и ДНА) Разходи за услуги | 50%Мерките по ПКИП ще се изпълняват в съответствие с правилата за минимална помощ (правилото de minimis) по смисъла на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз (ДФЕС) към помощта de minimis, публикуван в Официален вестник на ЕС L 352 от 24.12.2013 г. |
| **Програма „Развитие на човешките ресурси“ за периода 2021 – 2027 г.** |
| **Цели на предоставяната БФП по процедурата** | **Общ размер на БФП по процедурата /лв./** | **Примерни допустими дейности** | **Категории допустими разходи** | **Максимален % на съфинансиране** |
| Прилагане на подхода ВОМР чрез многофондово финансиране, в т.ч. от ПРЧР 2021-2027 с цел насърчаване на устойчивата и качествена заетост и социално включване на уязвими и маргинализирани групи. | 74 281 873 лв.  | Съгласно посочените за ПРЧР примерни дейности по конкретните специфични цели за изпълнение чрез ВОМР в Приоритети 1, 2 и 3 на програмата, за следните 4 вида мерки:* насърчаване на заетостта и включване в пазара на труда на безработни и неактивни лица и хора от уязвимите групи;
* мерки за активно стареене и остаряване в добро здраве;
* мерки за социално-икономическата интеграция на маргинализирани общности като ромите;
* мерки за активиране и включване в заетост на неактивни и безработни младежи.
 | В съответствие с разпоредбите на Регламент (ЕС) 2021/1057, Регламент (ЕС) 2021/1060 и Регламент (ЕС) 2018/1046, ЗУСЕФСУ, както и приложимата национална под-законова нормативна уредба. | До 100 % от общата стойност на допустимите разходи |
| **Програма „Околна среда“** **за периода** **2021 – 2027 г.** |
| **Цели на предоставяната БФП по процедурата** | **Общ размер на БФП по процедурата /лв./** | **Примерни допустими дейности** | **Категории допустими разходи** | **Максимален % на съфинансиране** |
| Работа със заинтересованите страни в подкрепа на опазване на биологичното разнообразие, вкл. противодействието срещу бракониерството, трафика и незаконната търговия с екземпляри от дивата флора и фаунаПовишаване на общественото съзнание и повишаване на базата от знания като предпоставка за подобряване управлението на отпадъците на местно ниво. | 9 390 000,00 лв.7 095 225,30 лв | Информационни и разяснителни кампании в това число организиране и провеждане на събития (кръгли маси, работни срещи, представяне в медиите, други подходящи); разработване на брошури и други информационни материали, подпомагащи повишаването на осведомеността на населението за опазването на биологичното разнообразие.1. Подготовка - извършване на проучвания, анализи, обосновки и др., свързани с изпълнението на проекта;2. Изпълнение на проект - организиране и провеждане на събития (кръгли маси, работни срещи, представяне в медиите, други подходящи); разработване на брошури и други информационни материали, подпомагащи повишаването на осведомеността на населението за управлението на отпадъците в съответното населено място, община, регион за управление на отпадъците; - разработване на онлайн информационни портали.Не са допустими: - Подготовка и извършване на строително-монтажни работи, закупуване на съдове, техника, оборудване, съоръжения и друго движима и недвижима техника и оборудване, на земя и сгради.- Дейности, които се финансират със средства от продуктови такси /лицензионни възнаграждения по реда на Закона за управление на отпадъците. | - Разходи за услуги (за изпълнение)- Разходи за персонал- Разходи за нематериални активи (закупуване на софтуер, лицензи)- Разходи за материали- Разходи за провеждане и участие в мероприятия- Разходи за услуги (за изпълнение)- Разходи за персонал- Разходи за нематериални активи (закупуване на софтуер, лицензи)- Разходи за материали- Разходи за провеждане и участие в мероприятия | **100 %** - За МИГ от ЮЗР – до 1 220 700 лв.;- За МИГ от ЮЦР, ЮИР, СИР, СЦР и СЗР до 8 169 300 лв.**100 %**- За МИГ от ЮЗР – до 1 089 676,71 лв. общо- За МИГ от СЗР, СЦР, СИР, ЮИР и ЮЦР – до 6 005 548,59 лв. |
| **Програма „Образование“ за периода 2021 – 2027 г.** |
| **Цели на предоставяната БФП по процедурата** | **Общ размер на БФП по процедурата /лв./** | **Примерни допустими дейности** | **Категории допустими разходи** | **Максимален % на съфинансиране** |
| Насърчаване на образователната интеграция на деца и ученици от уязвими групи в малки населени места | 35 187 498 лв.- от които за Югозападен район като „Регион в преход“ 4 183 129  лв., а за останалите планови райони в Република България (Северозападен, Северен централен, Североизточен, Югоизточен и Южен централен) общо като „По-слабо развити региони“ – 31 004 369 лв. | **-** Повишаване на уменията на децата и учениците за обучение и общуване в мултикултурна среда, включително психологическа подкрепа и допълнителни обучения за деца/ученици с образователни затруднения, в т.ч. допълнителни обучения по български език, споделяне на културна идентичност и ценности;**-** Повишаване на капацитета и квалификацията на педагогическите специалисти и непедагогическия персонал, вкл. образователните медиатори за работа в мултикултурна образователна среда.**-** Насърчаване създаването на училищни общности, в които ученици, родители, учители и лидерски екип развиват умения за ефективно и равноправно взаимодействие в мултикултурна образователна среда.- Подкрепа за интензивна работа с родители: кратки обучения на родители относно техните права и задължения, свързани с образованието на децата им и за формиране у тях на мотивация за активно приобщаване на децата им в системата на предучилищното и училищното образование, в т.ч. чрез участие на образователни медиатори.**-** Подкрепа за осигуряване на достъп до качествено образование и за преодоляване на нефинансови бариери в малките населени места и в труднодостъпните райони, чрез осигуряване на транспорт, хранене, ученическо общежитие; мобилност на преподаватели и адаптиране към работна среда в различни райони и с различни групи ученици, вкл. адаптационни програми и социални пакети за млади учители.**-** Подкрепа за приобщаваща образователна среда,осигуряване на учебници, познавателни книжки за децата в задължителна предучилищна възраст, учебни пособия и материали; допълнителна работа на педагогическите специалисти с ученици от маргинализирани групи (включително през лятото).**-** Подкрепа за ангажиране на местните общности с образователната институция, чрез инициативи като например доброволчески кампании в подкрепа на съответното училище. | Съгласно чл.53 – 56 от Регламент (ЕС) 2021/1060, Регламент (ЕС) 2021/1057, Регламент (ЕС, Евратом) 2018/1046, Закон за управление на средства от Европейските фондове при споделено управление (ЗУСЕФСУ) и приложимата му поднормативна уредба, както и съгласно Условия за възстановяване на разходите, изготвени от УО на ПО. | 100% |

**Забележка: \*** Интензитет на помощта по различните програми.